
Széntartalom változások a különböző korú rekultivált és beerdősített bányameddő területeken

Rezümé
A talajok szerves szén tartalmának változásai a különböző korú rekultivált és beerdősített bányameddő területeken
(Changes in the organic carbon content of soils in recultivated and afforested mine-barren areas of different ages)

Kutatásunk során azt vizsgáltuk, hogy a Bükkábrányi bányaterület meddő anyagának fásítását követően a fák avartermelése, illetve gyökér anyagai révén a talajba kerülő szerves szén (C) és nitrogén (N) milyen gyorsan épül be a képződő talajokba a különböző korú rekultivált területeken ültetett akácerdők esetében. A vizsgálatok igazolják az erdősítés talaj C és N növelő hatását. A felszíni rétegekben az első 20 évben tapasztaltunk jelentősebb növekedést, az 5-15 cm-es rétegben a 3 évtizedben volt a legjelentősebb, míg a 15-25 cm-es rétegben csak lassú emelkedés tapasztalható.



